Tears for Fears
Tears for Fears — ინგლისური პოპი/როკ ჯგუფი, ჩამოყალიბებული ბათში (ევონი, სომერსეტი), 1981 წელს, როლანდ ორზაბალის და კურტ სმითი. მოდებით შთაგონებული ჯგუფ Graduate-ის დაშლის შემდეგ შექმნილი Tears for Fears-ის სახელი უკავშირდება ახალი ტალღის ჟანრის სინთეზატორზე დაფუძნებული მუსიკის შემსრულებელი ჯგუფების 1980-იანების თაობასთან, თუმცა მოგვიანებით იგი მეინსტრიმულ როკს და პოპს ასრულებდა, რამაც ჩარტებში წარმატება გამოიწვია. Tears for Fears აგრეთვე ითვლება 1980-იანების პირველი ნახევრის „მეორე ბრიტანული შემოჭრის“ წარმომადგენლად. ჯგუფის პლატინის სტატუსის მქონე სადებიუტო ალბომი The Hurting ბრიტანეთის ალბომების ჩარტში #1 იყო, ხოლო მეორე, Songs from the Big Chair — #1 US Billboard 200-ში, მიაღწია რა მრავალპლატინიან სტატუსს ბრიტანეთში და აშშ-შიც. მასში შეტანილია Billboard Hot 100-ის #1 ჰიტები - „Shout“ და „Everybody Wants to Rule the World“. უკანასკნელმა Brit Awards-ის 1986 წლის ცერემონიაზე მიიღო საუკეთესო ბრიტანული სინგლის ჯილდო. 1991 წელს სმითმა და ორზაბალმა კოლექტივი დაშალეს, მას შემდეგ, რაც გამოვიდა მესამე, მოგვიანებით პლატინის სტატუსით აღნიშნული ალბომი The Seeds of Love (1989), თუმცა 1990-იანებში ორზაბალი იურიდიულად ფლობდა ჯგუფის სახელს. 2000 წელს დუეტი კვლავ გაერთიანდა და გამოსცა ალბომი ახალი მასალით, Everybody Loves a Happy Ending (2004). 2013 წლის შემდეგ ისინი მეშვიდე ალბომზე მუშაობენ. Tears for Fears-მა დღეისთვის მსოფლიო მასშტაბით 30 მილიონზე მეტი ალბომი გაყიდა.